ลดภาษี
นายจ้างต้องรู้...การจ้างลูกจ้างลักษณะพิเศษ เช่น นักศึกษา คนพิการ และผู้สูงอายุ ได้รับสิทธิพิเศษสามารถที่จะนำค่าใช้จ่ายการจ้างงานมาหักลดหย่อนภาษีได้ 2 เท่า
25 พ.ค. 2559

นายจ้างต้องรู้...การจ้างลูกจ้างลักษณะพิเศษ เช่น นักศึกษา คนพิการ และผู้สูงอายุ ได้รับสิทธิพิเศษสามารถที่จะนำค่าใช้จ่ายการจ้างงานมาหักลดหย่อนภาษีได้ 2 เท่า
มาดูกันว่ามีเงื่อนไขอะไรกันบ้าง
1.การจ้างงานนักเรียนหรือนักศึกษา ที่อยู่ระหว่างศึกษาในแผนกหรือสาขาวิชาบัญชี ที่ได้รับการรับรองจากสถาบันการศึกษาในสังกัดกระทรวงศึกษาธิการ มาจัดทำบัญชีตามมาตรการภาษีเล่มเดียว ซึ่งนายจ้างสามารถนำค่าจ้างมาหักรายจ่ายได้ 2 เท่า
2.การจ้างคนพิการ ที่มีบัตรประจำตัวคนพิการตามกฎหมายว่าด้วยการส่งเสริมและพัฒนาคุณภาพชีวิต เข้าทำงานสามารถนำค่าใช้จ่ายมาหักภาษีได้ 2 เท่า
3.การจ้างงานผู้สูงอายุ รัฐบาลอยู่ระหว่างการพิจารณาออกประกาศให้นายจ้างที่มีการจ้างงานผู้สูงอายุจ้างผู้สูงอายุตั้งแต่ 60 ปีขึ้นไป สามารถนำรายจ่ายมาหักภาษีได้ 2 เท่า เพื่อรองรับสังคมไทยก้าวสู่สังคมผู้สูงอายุมากขึ้น รวมทั้งเป็นการลดภาระค่าใช้จ่ายของรัฐในการดูแลผู้สูงอายุ